На основу члана 102. став 3. и члана 104. став 3. Статута општине Бач („Службени лист општине Бач, број: 2/2019 и 38/2020), члана 15. Одлуке о општим актима општине Бач за које је обавезна јавна расправа при доношењу (Службени лист општине Бач, бр. 9/2019) Општинско веће општине Бач, на предлог Одељења за буџет и финансије Општинске управе Бач, на 164. седници, одржаној дана 13. новембра 2023. године доноси

**ПРОГРАМ ЈАВНЕ РАСПРАВЕ**

**О НАЦРТУ ОДЛУКЕ О БУЏЕТУ ОПШТИНЕ БАЧ ЗА 2024. ГОДИНУ**

1. У поступку припреме буџета општине Бач, Општинско веће општине Бач спроводи јавну расправу о Нацрту Одлуке о буџету општине Бач за 2024. годину (у даљем тексту: Нацрт Одлуке).

2. Јавна расправа о Нацрту одлуке биће одржана у периоду од 14. до 28. новембра 2023. године.

3. Учесници у јавној расправи су представници јавног прдузећа, установа, организација и служби чији је оснивач општина Бач, заинтересовани грађани, правна лица и друге заинтересоване стране.

4. Програм јавне расправе о Нацрту одлуке са Нацртом одлуке објављује се на интернет страници Општине Бач : www. bac. rs .

5. Примедбе и предлози достављају се на е-mail: [anna.gutesa@bac.rs](mailto:anna.gutesa@bac.rs) , лично у згради Општинске управе - канцеларији 212, или поштом на адресу: Општинска управа Бач, Одељење за буџет и финансије, н/р Анна Гутеша, Бач, Трг др Зорана Ђинђића бр. 2.

6. Нацрт Одлуке биће представљен на Округлом столу, који ће се одржати 17. новембра 2023. године у Бачу, у свечаној сали Општине Бач са почетком у 8:30 часова.

7. По окончању јавне расправе Одељење за буџет и финансије Општинске управе Бач ће анализирати све примедбе, предлоге и сугестије у јавној расправи и на основу тога сачинити извештај о одржаној јавној расправи и исти доставити Општинском већу општине Бач и објавити на интернет страници Општине Бач.

ОПШТИНСКО ВЕЋЕ ОПШТИНЕ БАЧ

Број: 020-2-270/2023-II

Дана: 13. новембра 2023. године.

Председавајући Општинског већа

Председник општине Бач

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Стева Панић