На основу члана 102. став 3. и члана 104. став 3. Статута општине Бач („Службени лист општине Бач, број: 2/2019 и 38/2020), члана 15. Одлуке о општим актима општине Бач за које је обавезна јавна расправа при доношењу (Службени лист општине Бач, бр. 9/2019) Општинско веће општине Бач, на предлог Одељења за буџет и финансије Општинске управе Бач, на 164. седници одржаној дана 13. новембра 2023. године доноси

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ОДЛУКЕ О БУЏЕТУ ОПШТИНЕ БАЧ ЗА 2024. ГОДИНУ**

* Општинско веће општине Бач спроводи јавну расправу о Нацрту Одлуке о буџету општине Бач за 2024. годину.
* Јавна расправа о Нацрту одлуке биће одржана у периоду од 14. до 28. новембра 2023. године.
* Учесници у јавној расправи су представници јавног предузећа, установа, организација и служби чији је оснивач општина Бач, заинтересовани грађани, правна лица и друге заинтересоване стране.
* Програм јавне расправе о Нацрту одлуке са Нацртом одлуке објављује се на интернет страници Општине Бач : www. bac. rs .
* Примедбе и предлози достављају се на е-mail: [anna.gutesa@bac.rs](mailto:anna.gutesa@bac.rs), лично у згради Општинске управе Бач – канцеларија 212, или поштом на адресу: Општинска управа Бач, одељење за буџет и финансије, н/р Анна Гутеша, Бач, Трг др Зорана Ђинђића бр. 2.
* Нацрт Одлуке биће представљен на Округлом столу, који ће се одржати у петак 17. новембра 2023. године у Бачу, у свечаној сали Општине Бач са почетком у 08:30 часова.

ОПШТИНСКО ВЕЋЕ ОПШТИНЕ БАЧ

Број: 020-2-268/2023-II

Дана: 13. новембра 2023. године

Председавајући Општинског већа

Председник општине Бач

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Др Стева Панић